《泛舟送别从化令楼日生还浙》
明代·梁宪

草长频送客，麦秋梅雨天。风吹木兰桨，荡入素馨田。

正好寻良友，如何醉别筵。潮平将夜半，酒罢月娟娟。

作者简介：梁宪（一六二四—一六八三？），字绪仲。东莞人。明思宗崇祯间任推官。后栖隐罗浮。著有《梁无闷集》、《黄冠闷语》。事见民国张其淦《东莞诗录》卷二二。梁宪诗，以北京图书馆藏清初刻本《梁无闷集》为底本。